open-index/open-wikipedia-markdown huggingface dataset:
Կրակե գահ

**«Կրակե գահ»**, հեղինակ Ռիք Ռիորդանի արկածային ֆենտեզի վեպը, որը հիմնված է եգիպտական դիցաբանության վրա։ Այն գրվել է 2011 թվականին, ինչպես «Աստվածների ժառանգորդներ» (*The Cane Chronicles*) սերիայի երկրորդ գիրք։

## Սյուժե
Երկու ամերիկացի դպրոցականների՝ Քարտեր Քեյնի ու նրա քրոջ՝ Սեյդիի արկածները շարունակվում են. այս անգամ նրանք պետք է մարտահրավեր նետեն հզոր օձ Ապոֆիսին։ Բայց երկու դեռահասներ, որոնց մոգական ուժը բավականին փոքր է, չեն կարող հաղթել այդպիսի հզոր հակառակորդին։ Նրանք որոշում են դիմել արևի աստված Ռայի օգնությանը, բայց նրան դուաթից ազատելու համար պետք է գտնել Ռայի երեք ձեռագրերը, որոնք սփռված են աշխարհով մեկ։ Դրա հետ մեկտեղ նրանց հետապնդում են Կյանքի Տան մոգերն. այդպես նրանք կռվում էին փորձառու մոգերի և դևերի հետ, վստահում էին հին թշնամիներին։ Նրանք չէին սպասում, որ մեջքից հարված կստանան ընկերների կողմից ու կկռվեն աշխարհի ամենահզոր աստծո դեմ։

## Գլխավոր հերոսներ
* Քարթեր Քեյն՝ 14-ամյա տղա, Հորի՝ երկնքի և պատերազմի աստծո մարմնավորումը։ Նրա մայրը մահացել էր, երբ նա յոթ ու կես տարեկան էր։ Իր կյանքը նա անց է կացրել հոր հետ ճամփորդելով, այդ իսկ պատճառով ընկերներ չունի։ Քարթերը Սեյդիի ավագ եղբայրն է։ Նա սիրահարված է Զիային։
* Սեյդի Քեյն՝ 12-ամյա աղջիկ, Իսիդայի՝ մոգության, կանացիության և մայրության աստվածուհու մարմնավորումը։ Նա վեց տարեկան էր, երբ մայրը մահացավ։ Ամբողջ կյանքը ապրել է Լոնդոնում տատիկի և պապիկի հետ։ Նա Քարթերի կրտսեր քույրն է։ Նա սիրահարված է Ուոլտին և Անուբիսին։
*Անուբիս՝ հին եգիպտական մահվան աստված։ Գլուխներից մեկում համբուրում է Սեյդիին, որպես ծննդյան նվեր։
* Ուոլտ՝ 16-ամյա տղա, որի վրա իր նախնի Թոթանհամոնի անեծքն է։ Նա սիրահարված է Սեյդիին։
* Զիա Ռաշիդ՝ 14-ամյա աղջիկ, Կյանքի տան մոգ։ Նեֆտիդայի նախկին տիրուհին։ Դամբարանից ազատվել է Քարթերի կողմից, որտեղ նրան նետել է իր նախկին ուսուցիչը։ Գրքի վերջում Ամոսի հետ ուղևորվում է Առաջին Նոմ։
* Ամոս Քեյն՝ Սեյդիի և Քարթերի հորեղբայրը։ Մեկնում է Առաջին Նոմ Սեթի մոլեգնությունից հետո բուժվելու համար։ Ուժով երկրորդն է ու զիջում է միայն քրմապետին՝ Միշել Դեժարդենին։ Գրքի վերջում ցանկանում է քրմապետ դառնալ։
*Բես՝ հին եգիպտական աստված։ Բաստի ընկերը, ով սիրահարված էր նրան։ Սեյդիին և Քարթերին օգնել է արթնացնել Ռային։ Գրքի վերջում զոհաբերում է իր Ռենը, որպեսզի Սեյդին և Քարթերը կարողանան արթնացնել Ռային։

## Ծանոթագրություններ

## Արտաքին հղումներ
* The Kane Chronicles Ռիք Ռիորդանի խոսքերով (Disney: readriordan.com)
* Rick Riordan Myth Master Պինգվինի գրքերի հրապարակում (UK)
* 

Կատեգորիա:2011 թվականի ամերիկյան վեպեր
Կատեգորիա:2011 վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Ֆենտեզի վեպեր
Ձկնորսի ընտանիքը (նկար)

**«Ձկնորսի ընտանիքը»**, բելգիացի նկարիչ Լուի Գալլեի նկարներից՝ Պետական Էրմիտաժի հավաքածուից։

1848 թվականին Լուի Գալեն գտնվում էր Օստենտեի մոտակայքում գտնվող Բլանկենբերգեի ծովափնյա հանգստավայրում և հետևում էր բելգիացի ձկնորսների առօրյային։ Նկարում պատկերված են ծովափին հանգստացող ձկնորսն իր կնոջ և փոքր երեխայի հետ։ Գալեի՝ գունավոր մատիտներով նկարված «Ձկնորսն ու երեխան» նկարը Էրմիտաժի գեղանկարչության հիմնական նախատիպն է։

1848 թվականին նկարը ցուցադրվել է Բրյուսելի սրահում, որտեղ նկարների առևտրական Արթուր Սթիվենսի (նկարիչ Ալֆրեդ Սթիվենսի եղբայրը) միջոցով, 1848 թվականի հոկտեմբերին, Ալեքսանդր Գորչակովը գնել է այն 4000 ֆրանկով։ Վերջինս այդ ժամանակ դեսպան էր Վյուտեմբերգում։ Հետագայում այդ նկարը ժառանգել է իշխան Կոնստանտին Գորչակովը։ Հոկտեմբերյան հեղափոխությունից հետո այն պետականացվել է և 1923 թվականին հանձնվել Էրմիտաժ։ 2014 թվականից ի վեր այն ցուցադրվում է Գլխավոր շտաբի շենքի 342-րդ դահլիճում։

1855 թվականին Գալեն նմանատիպ սյուժեով նկար է ստեղծում՝ «Ձկնորսի ընտանիքը (Սպասում)» վերնագրով, որտեղ պատկերում է կնոջն ու երկու երեխաներին՝ ծովի ափին։ Այս նկարը նույնպես Էրմիտաժում է։

## Ծանոթագրություններ

Կատեգորիա:1848 նկարներ
Կատեգորիա:Էրմիտաժի նկարներ
Կատեգորիա:Լուի Գալլեի նկարներ
Կավատինագանո

, Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 109,61 կմ², բնակչությունը՝ 108 439 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 989,32 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Սակաի, Իզումի, Օսակասայամա, Տոնդաբայասի, Գոձյո, Հասիմոտո քաղաքները, Կացուրագիավանը և Տիհայաակասակա գյուղը։

## Բնակչություն
Քաղաքի բնակչությունը կազմում է 108 439 մարդ (2014 թվականի հունիսի 1-ի տվյալների համաձայն), իսկ խտությունը՝ 989,32 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կավատինագանո քաղաքը խորհրդանշող ծառ է համարվում կամֆորայի ծառը, ծաղիկ՝ քրիզանթեմը։

## Ծանոթագրություններ

## Արտաքին հղումներ
* * Ճապոնական Կավատինագանո քաղաքի պաշտոնական վեբկայք

Կատեգորիա:Ճապոնիայի քաղաքներ
Հովհաննես II (Հռոմի պապ)

**Հովհաննես II** (,), Հռոմի Պապ 533 թվականի հունվարի 2-ից մինչև 535 թվականի մայիսի 8-ը։

## Կենսագրություն
Հովհաննես պապի ծննդյան ամսաթիվը հայտնի չէ։ Նա հռոմեացի էր՝ Մերկուրի անունով։ Հովհաննես II-ը առաջին Հռոմի Պապն է, ով գահին բարձրանալով՝ փոխել է իր անունը (այս դեպքում՝ որպեսզի չկրեր հեթանոսական աստծո անունը)։

Հռոմի Պապի ընտրություններին նախորդած սկանդալներն ու համակարգի վերաբերյալ վեճերը, որոնք սկսվել էին Պապ Բոնիփակիոս II-ի մահից հետո, շարունակվեցին ավելի քան երկու ամիս։ Դրանք հիմնականում հիմնված էին Սենատի անդամներին և հռոմեական հոգևորականներին կաշառելու՝ գործող պրակտիկայի առկայությամբ, որի դեմ Հովհաննեսը հանդես եկավ իր ընտրությունից անմիջապես հետո։ Պապը աջակցության խնդրանքով դիմեց գոթական թագավոր Աթալարիխին, ով հաստատել էր  Հռոմեական սենատի՝ Պապի ընտրությունների վրա ցանկացած ճնշում արգելելու մասին 530 թվականի դեկրետը, սակայն իր և իր հետնորդների համար պահանջել էր այն հաստատելու իրավունք և դրա համար նշանակել էր որոշակի գումար։ Թագավորը հրամայեց, որ Սենատի դեկրետը փորագրվի մարմարե սալաքարի վրա և տեղադրվի Սուրբ Պետրոսի տաճարի խորանում (533 թվական)։ Թագավորի հրամանագիրը նախատեսում էր նաև, որ եթե ընտրությունները վիճարկվեն թեկնածուներից որևէ մեկի կողմից, ապա դժգոհները պետք է կանգնեն թագավորի, հոգևորականների և հռոմեական ժողովրդի դատարանի առաջ և անարդարության դեպքում պետք է երեք հազար սոլիդ վճարեին դատարանին, այդ գումարն էլ հետո պետք է զոհաբերվեր աղքատներին։

Ըստ *[[Liber Pontificalis]]*-ի, Հովհաննեսը Հուստինիանոս կայսեր խնդրանքով ճիշտ հայտարարեց այն դրույթը, որ «Սուրբ Երրորդության մեկ դեմքը տուժել է մարմնում» (Unum de Trinitate in carne passum)՝ ուղղված  հերետիկոս թեոպասհիտների դեմ և նախկինում դատապարտված Հռոմի Պապ Որմիզդեսի կողմից, ինչը բարձրացրեց Պապի հեղինակությունը Արևելքում։ Բյուզանդական կայսրը այդ կապակցությամբ Հռոմի Պապին արժեքավոր նվերներ ուղարկեց։

Արևմուտքում Հովհաննեսը ինքնուրույն էր գործում։ Այսպես, նա անբարոյական կյանքի համար ամբիոնից զրկեց Ռեզի (Պրովանս) եպիսկոպոսին և նրան փակեց վանքում։ Նախքան նոր եպիսկոպոսի նշանակումը, Ռեզի հոգևորականները անցան Ցեզար Արելաթցի եպիսկոպոսի ենթակայության տակ։

535 թվականին երկու հարյուր տասնութ եպիսկոպոսներ հավաքվեցին Կարթագենում՝ խնդրելով Հովհաննեսի թույլտվությունը արիոսականության մեջ հայտնված Աֆրիկայի եպիսկոպոսների համար՝ ապաշխարելու և եկեղեցու գիրկը վերադառնալու։ Սակայն նրանց հարցման պատասխանն արդեն տվեց Ագապետոս I Պապը, քանի որ Հովհաննես II-ը մահացավ 535 թվականի մայիսի 8-ին։ Թաղվել է Սուրբ Պետրոսի տաճարի գավթում։

## Ծանոթագրություններ

## Գրականություն
* 
* Catholic Encyclopedia, Volume VIII. New York 1910, Robert Appleton Company
* Claudio Rendina, I Papi. Storia e segreti, Newton Compton, Roma, 1983
* John N.D. Kelly, Gran Dizionario Illustrato dei Papi, Casale Monferrato (AL), Edizioni Piemme S.p.A., 1989, ISBN 88-384-1326-6
Աշճյան

**Աշճյան**, հայկական ազգանուն։

## Ազգանունը կրողներ
* Աստիկ Աշճյան (1902-1990), թղթակից։
* Արամ Աշճյան (1855-1909), խմբագիր։
* Մեսրոպ Աշճյան (1941-2003), եկեղեցական-հասարակական գործիչ, արքեպիսկոպոս։
* Միքայել Աշճյան (19-րդ դար-?), պատմաբան։
* Մկրտիչ Աշճյան (?-?), բժիշկ։
* Պերճ Օնիկի Աշճյան (ծնվ․ 1924), նյարդաբան։
* Օննիկ Աշճյան (19-20-րդ դարեր), թարգմանիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Յուրի Փոթսման

**Յուրի Փոթսման** (), էստոնացի երգիչ։ Ներկայացրել է Էստոնիան «Եվրատեսիլ 2016 երգի մրցույթում»` երգելով «Play» ստեղծագործությունը։ Պայմանագիր է կնքել «Universal Music Baltics»-ի հետ։

## Գործունեություն
2015 թվականի փետրվարին Յուրին մասնակցել է «Էստոնական սուպերսթար» () նախագծի վեցերորդ եթերաշրջանին, որը հեռարձակվել է էստոնական TV3 հեռուստաալիքով։ Հաղթել է մրցույթը 2015 թվականի մայիսի 31-ին, երբ նրա դեբյուտային սինգլը՝ «Torm»-ը, թողարկվեց։ Այդ երգով զբաղեցրել է Էստոնիայի հիթ-շքերթի յոթերորդ հորիզոնականը։ 2015 թվականի նոյեմբերի 15-ին թողարկել է իր «Aga Siis» սինգլը, որով զբաղեցրել է առաջին հորիզոնականը Էստոնիայի հիթ-շքերթում։

### Եվրատեսիլ երգի մրցույթ
2016 թվականին Յուրին հայտարարել է Էստոնիայի ազգային ընտրությանը՝ «Eesti Laul 2016»-ին, իր մասնակցության մասին։ Փետրվարի 20-ին տեղի է ունեցել մրցույթի երկրորդ կիսաեզրափակիչը, որտեղ Փոթսմանը ելույթ է ունեցել իր «Play» երգով և անցել եզրափակիչ։ Եզրափակիչը կայացել է 2016 թվականի մարտի 5-ին Էստոնիայի մայրաքաղաք Տալլինում գտնվող Սակու Սուուրհալում։ Եզչափակչում գրավել է առաջին հորիզոնականը. նրա օգտնին քվեարկել էին 32.394 հազար մարդ։

Եվրատեսիլում Յուրին երգում էր առաջին կիսաեզրափակչում։ Յուրին գրանցել է Էստոնիայի վատագույն արդյունքը. Եվրատեսիլում կիսաեզրափակչում գրավել է 18-րդ, իսկ ընդհանուր մրցույթում՝ 42-րդ հորիզոնականը։

## Անձնական կյանք
Յուրի Փոթսմանը, ինչպես նաև էստոնացի դպրոցականների մեծ մասը, երգել է դպրոցական երգչախմբում, բայց երբեք մենակատար չի եղել։ Մանկության տարիներին Յուրիի ձայնի տոնն այնքան բարձր է եղել, որ Յուրին ստիպված է եղել երգչախմբում երգել ոչ թե տղաների, այլ աղջիկների հետ։ Ազատ տիրապետում է դանիերենին։ Ազատ ժամանակ սիրում է զբոսնել բնության մեջ, հատկապես էստոնական անտառներում։

## Ծանոթագրություններ

Կատեգորիա:21-րդ դարի երգիչներ
Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Էստոնիայի մասնակիցները Եվրատեսիլ երգի մրցույթում
Կատեգորիա:Էստոնիան Եվրատեսիլ երգի մրցույթում
Վալենտինա Կորտեզե

**Վալենտինա Կորտեզե**, կամ **Վալենտինա Կորտեզա** (,  ),   թատրոնի և կինոյի իտալացի  դերասանուհի։

## Կենսագրություն
Կորտեզեն սկսեց նկարահանվել Իտալիայում  1941 թվականին։ Նրա դերասանական կարիերան ԱՄՆ-ում սկսվել է  «Տուն հեռագրական բլրի վրա» ֆիլմի ավարտից հետո` 1951 թվականի, որտեղ նա խաղացել է իր ապագա ամուսնու` Բեյսհարտ Ռիչարդի հետ։ Նրանք ամուսնացել են հենց նույն թվականին, իսկ ինը տարի հետո բաժանվել։ Այդ ամուսնությունից Վալենտինային մնաց  մասնագիտությամբ դերասան որդի։

Նա ելույթ ունեցավ միլանական *Театро Пикколо*ում, խաղացել է  Ջորջո Ստրեհլերիբեմադրությունում։ Ֆիլմում նրան նկարահանել են Ժյուլ Դասսենը, Լեո Ժոզեֆը,  Անտոնիոնինբբ, Ֆելինին, Ֆրանսուա Տրյուֆոն, Ժոզեֆ Լոուզին, Մոնիչելին, Սթենլի Կրամերը, Տերրի Գիլիամը և այլ ռեժիսորներ։

1950 թվականին խաղացել է Իշխանուհի Տարականովայի դերը «Արծվի ստվերի տակ» ֆիլմում, 1962 թվականին— Էլեոնորա Դուզեի դերը «Բժիշկը Սան-Միկելեից» ֆիլմում։ 1974 թվականին  «Ամերիկական գիշեր» ֆիլմի դերի համար  նա արժանացել է  «Օսկար» ինչպես լավագույն երկրորդ կարգի դերասանուհի։ Մրցանակը շնորհվել է Ինգրիդ Բերգմանին լավագույն դերի համար «Սպանություն «Արևելյան ճեպընթացում» (ֆիլմ)ում», որը դուրս գալով բեմ ասաց. «Սա անարդար է։ Այս մրցանակը պետք է շնորհվեր Վալենտինային։ Դա նրան արժանի է»։

1977 թվականին Վալենտինան նկարահանվել է Ֆրանկո Ձեֆֆիրելլիի «Հիսուսը Նազարեթից» ֆիլմում, որտեղ խաղացել է Իրոդիադայի դերը։

## Ընտրված ֆիլմաշար
* 1941 - Առաջին սեր - *Նեռինա Ռեդդի
* 1949 - [[Գողերի մայրուղի]] - *Ռիկա
* 1949 - Մալայա - *Լուանա
* 1951 - [[Տուն հեռագրական բլրի վրա]] - *Վիկտորյա Կովելսկա
* 1952 - Հայտնի մարդիկ - *Մարիյա
* 1954 - [[Բոբիկ կոմսուհին]] - *Վալենտինա Տոռլատո-Ֆավրինի
* 1955 - Ընկերուհիներ - *Նենե
* 1961 - [[Վառավվա (ֆիլմ)|Վառավվա]] - *Ջուլյա
* 1963 - Աղջիկը, որը չափից շատ է չարացել - *Լաուրա Կռավեն-Տորաննի
* 1964 - [[Այցելություն (ֆիլմ, 1964)|Այցելություն]] - * Մաթիլդա Միլլեր, Սերժ Միլլերի կինը
* 1965 - Ջուլիետան և հոգիները - *Վալենտինա
* 1966 - [[Սև արև (ֆիլմ, 1966)|Սև արև]] - *Մարիա*
* 1970 - [[Մարիայի բնավորությունները]]
* 1971 - [[Առաջին սեր (ֆիլմ, 1970)|Առաջին սեր]] - *Մայր
* 1971 - Նավակը խոտի վրա - *Քրիստինա
* 1972 - [[Եղայր Արև, քույր Լուսին]] - *Պիկա դը  Բերմարդոն
* 1972 - Տրոցկու սպանությունը - * Նատալիա Իվանովնա
* 1973 - [[Ամերիկական գիշեր]] - *Սեվերին
* 1976 - Սուպերպլուտ - *Վդօվա
* 1977 - [[Հիսուսը Նազարեթից]] - Իրոդիադա
* 1980 - [[Երբ վերջացավ ժամանակը]] - *Ռոուզ Վալդեց
* 1988 - Բարոն Մյունհաուզենի ճանապարհորդությունը դեպի լուսին - *Թագուհի Արիադնա
* 1991 - [[Բաստեռայի ննջարանը]] - *Ստեֆանիա
* 1993 - Ագռավ - ''Իգումենյա

## Ծանոթագրություններ

## Մրցանակներ
* BAFTA 1974 — «Երկրորդ կարգի լավագույն դերասանուհի» («Ամերիկական գիշեր»)

Կատեգորիա:BAFTA մրցանակի դափնեկիրներ
Կատեգորիա:Թատրոնի դերասանուհիներ
Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Քրիստինե Պողոսյան

**Քրիստինե Ատոմի Պողոսյան** (), ՀՀ ԱԺ 7-րդ գումարման պատգամավոր։

## Կենսագրություն
Ծնվել է 1982 թվականի սեպտեմբերի 27-ին Կոտայքի մարզի Պտղնի գյուղում։ 2003 թվականին, «ստանդարտիզացում և սերտիֆիկացում» մասնագիտությամբ ավարտել է Հայաստանի պետական ճարտարագիտական համալսարանի կիբեռնետիկայի ֆակուլտետը։ 2007 թվականին ավարտել է Հայաստանի պետական Ճարտարագիտական Համալսարանի հումանիտար և տնտեսագիտակառավարչական դասընթացների բաժանմունքը՝ «ֆինանսներ և վարկ» մասնագիտացմամբ։ 2005-2007 թվականներին աշխատել է «Երևանի Արարատ կոնյակի-գինու-օղու կոմբինատ» ԲԲԸ մարդկային ռեսուրսների բաժնի ղեկավար։ 2007-2010 թվականներին եղել է «Իմեքս գրուպ» ընկերության մարդկային ռեսուրսների կառավարող։ 2013-2018 թվականներին եղել է «Tre gufo» հայկական արծաթյա զարդերի խանութի հիմնադիր տնօրեն։ 2018 թվականի մայիսին և 2019 թվականի հունվարին դարձել է ՀՀ առաջին փոխվարչապետի օգնական։ 2018 թվականի դեկտեմբերի 9-ին ընտրվել է ԱԺ պատգամավոր «Իմ քայլը» կուսակցությունների դաշինքի համապետական ընտրական ցուցակով։

## Ընտանիք
Ամուսնացած է, ունի երեք որդի։

## Ծանոթագրություններ

Կատեգորիա:1982 ծնունդներ
Կատեգորիա:21-րդ դարի հայ քաղաքական գործիչներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:ՀՀ ԱԺ պատգամավորների ցանկեր
Կատեգորիա:Սեպտեմբերի 27 ծնունդներ
Կատեգորիա:Քաղաքացիական պայմանագիր կուսակցության անդամներ
Աշրաֆյան

**Աշրաֆյան**, հայկական ազգանուն։

## Ազգանունը կրողներ
* Զարմայր Անդրեասի Աշրաֆյան (1898-1936), պետական, կուսակցական աշխատող, իրավաբան, ՀԽՍՀ դատախազ (1927-1929)։
* Հովսեփ Աշրաֆյան (1920-1980), բանասեր, կինոքննադատ։
* Կլարա Աշրաֆյան (1924-1999), հայկական արմատներով խորհրդային պատմաբան, հնդկաբան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Երնեկ էնպես՝ անվերջ քեզ հետ-իմ կյանքի հետ լինեի

«**Երնեկ էնպես՝ անվերջ քեզ հետ-իմ կյանքի հետ լինեի**», Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1920 թվականի մայիսի 12-ին։ Եղիշե Չարենցի անվան գրականության և արվեստի թանգարանի Թումանյանի ֆոնդի 109-րդ և 110-րդ համարներում պահվում է երկու ինքնագիր։ Թումանյանի ընտանիքի արխիվում պահվում է ևս չորս ինքնագիր։ Քառյակն առաջին անգամ տպագրվել է 1920 թվականին Երևանում լույս տեսած «Հայաստանի կոոպերացիա» ամսագրի 13-րդ համարի 512-րդ էջում, այնուհետև 1922 թվականին Թիֆլիսում լույս տեսած Սուրխաթյանի «*Գրական գոհարներ*» քրեստոմատիայի 499֊րդ էջում, Կ․ Պոլսում լույս տեսած «Բանաստեղծություններ» ժողովածուի 59֊րդ էջում, ապա՝ Թումանյանի երկերի ժողովածուի առաջին հատորի 212֊րդ էջում։ Երկերի լիակատար ժողովածուի երկրորդ հատորում քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Կնեժևո (համայնք)

**Կնեժևո համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Կնեժևո քաղաքը։ Պատնկանում է Բանյա Լուկա շրջանին։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 10&nbsp;428 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ են մտնում 20 բնակավայրեր, որոնց թվում է Կնեժևո քաղաքը։

## Ծանոթագրություններ

Կատեգորիա:Սերբական Հանրապետության համայնքներ
Թամթա (երգչուհի)

**Թամթա Գոդուաձե** (, ), հայտնի է որպես պարզապես **Թամթա**։ Ճանաչում է ձեռք բերել Հունաստանում 2004 թվականին մասնակցելով *Սուպեր Իդոլի Հունաստան* որտեղ զբաղեցրել է երկրորդ հորիզոնականը։ Շարունակել է թողարկել մի քանի ալբոմներ և սինգլներ Հունաստանում (և Կիպրոսում)։

Ներկայացրել է Կիպրոսը Եվրատեսիլ 2019 երգի մրցույթում`«Replay» երգով, և զբաղեցրել է 109 միավորով 13-րդ տեղը։

## Վաղ կյանք
Թամթա Գոդուաձեն ծնվել և մեծացել է Վրաստանում, որտեղ սկսել է երգել 5 տարեկանում։ Երբ Գոդուաձեն 14 տարեկան է եղել, ամուսնացել է իր 16-ամյա ընկերջ հետ և շուտով ծնվել է նրանց դուստրը՝ Աննին։ Դաստիարակելով աղջկան՝ նա ավարտել է միջնակարգ դպրոցը և ընդունվել Թբիլիսիի պետական համալսարան։ Ամուսնալուծվել է վեց տարվա ամուսնությունից հետո։ Գոդուաձեն ավելի ուշ լքել Է Վրաստանը դստեր հետ և գաղթել Հունաստան։ Գոդուաձեի մայրն ու կրտսեր եղբայրը ավելի վաղ ներգաղթել են Հունաստան, որտեղ նրա մայրը տնային տնտեսուհի է աշխատել։ Հունաստանում Գոդուաձեն բնակություն է հաստատել Աթենքում, գումար վաստակելու համար՝ օգնել է մորը։

## Կարիերա
2003 թվականին, երբ աշխատում էր Աթենքում որպես տնային աշխատող, Գոդուաձեի ընտանիքի անդամներից մեկը նրան խորհուրդ է տվել մասնակցել Super Idol-ին, որպեսզի ստանա բնակության իրավունք։ Մասնակցել է շոուին և հետագայում հասել մինչև եզրափակիչ։ Եզրափակչում գրավել է երկրորդ հորիզոնականը։ Super Idol-ում հաջողության հասնելուց հետո Գոդուաձեն պայմանագիր է կնքել հունական Minos EMI-ի հետ՝ երաժշտական կարիերա սկսելու համար։ Նրա առաջին «Eisai to Allo Mou Miso» սինգլը Ստավրոս Կոնստանտինի մասնակցությամբ թողարկվել է 2004 թվականին, իսկ հետո Գոդուաձեն ելույթները սկսել է Անտոնիս Ռեմոսի և Գիորգոս Դալարասի հետ։ 2006 թվականի սկզբին թողարկվեց նրա դեբյուտային՝ Tamta ստուդիական ալբոմը։

2007 թվականի հունվարին Հելլենիկ ռադիոյի և հեռուստատեսության (ERT) հայտարարեց Գուդուաձեի մասնակցությունը Եվրատեսիլ երգի մրցույթի հունական ազգային ընտրությանը` իր «Սիրով» երգով։ Չնայած մրցույթին նա երրորդ տեղը զբաղեցրեց, «Սիրով» երգով սակայն նա շարունակում է մնալ հաջողակ երգ Հունաստանում, իսկ հույների քվեարկությամբ նա առաջին տեղն էր գրավել։ Նա իր երկրորդ ստուդիական ալբոմը թողարկվել է 2007 թվականի մայիսի 16-ին։

2018 թվականի դեկտեմբերին պարզվել է, որ Թամթան կներկայացնի Կիպրոսը  Եվրատեսիլ 2019 երգի մրցույթում`«Replay» երգով։ Թամթանյին նախկինում առաջարկվել էր Կիպրոսը Եվրատեսիլ 2018 երգի մրցույթում ներկայացնել «Fuego» երգով, բայց հրաժարվել է։ Հույն երգչուհի Էլենի Ֆուրեյրաը նրա փոխարեն ներկայացրել է երկիրը, երկրորդ տեղը գրավելով որը Կիպրոսի լավագույն լավագույն արդյունքն է։ Երկու երգերը գրվել են հունա-շվեդական ծագումով երգահան Ալեքս Պ․-ի կողղմից։ Տեսահոլովակը թողարկվել է 2019 թվականի մարտի 5-ին։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Անձինք Թբիլիսիից
Կատեգորիա:Եվրատեսիլ երգի մրցույթի մասնակիցներ
Կատեգորիա:Կիպրոսը Եվրատեսիլ երգի մրցույթում
Կատեգորիա:Կիպրոսի մասնակիցները Եվրատեսիլ երգի մրցույթում
Կատեգորիա:Հույն երգչուհիներ
Կատեգորիա:Վրացի երաժիշտներ
Կատեգորիա:Վրացի երգչուհիներ
Իզումիոցու

, Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 13,26 կմ², բնակչությունը՝ 76 106 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 5739,52 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Տակաիսի, Իզումի քաղաքները և Տադաոկա ավանը։

## Բնակչություն
Քաղաքի բնակչությունը կազմում է 76 106 մարդ (2014 թվականի հունիսի 1-ի տվյալների համաձայն), իսկ խտությունը՝ 5739,52 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Իզումիցոու քաղաքը խորհրդանշող ծառ է համարվում կամֆորայի ծառը, ծաղիկ՝ *[[Rhododendron indicum]]*-ը։

## Ծանոթագրություններ

## Արտաքին հղումներ
* * Ճապոնական Իզումիոցու քաղաքի պաշտոնական վեբկայք

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Ռեա Միթչել

**Ռեա Միթչել** (անգլ. *Rhea Mitchell*, ),  ամերիկացի դերասանուհի և սցենարիստ։ Կարիերան սկսել է համր կինոյի դարաշրջանում և այդ պահից սկսած, նկարահանվել հարյուր կինոֆիլմերում։ Ստացել է «աղջիկ-կասկադյոր» մականունը, որովհետև միշտ պատրաստ է եղել նկարահանվել ֆիլմերի գրավիչ տեսարաններում։ Միթչելի առաջին դերը *On the Night Stage* (1915) ֆիլմում էր, որից հետո Լոտտի Փիքֆորդ գլխավոր դերն էր *[[The Diamond from the Sky]] սերիալում:*

Հնչուն կինոյի ի հայտ գալուց հետո Միթչելը շարունակում էր աշխատել կինոարտադրությունում և հայտնվում էր տիտրերում՝ ընդհուպ մինչև 1952 թվականին թոշակի գնալը։ 1957 թվականին Միթչելն սպանվել է վարձակալի կողմից՝ իր սեփական տանը՝ Լոս-Անջելեսում, Կալիֆորնիա նահանգում։ Հուղարկավորված է Hollywood Forever Cemetery գերեզմանոցում։

## Վաղ կյանք
Ծնվել է 1890 թ. դեկտեմբերի 10-ին Փորթլենդում, Օրեգոն նահանգ, Լիլի և Վիլս Միթչելների ընտանիքում։ Մեծացել է Փորթլենդում`լինելով ընտանիքի միակ երեխան։ 17 տարեկանում Միթչելն սկսել է մասնակցել թատերական բեմադրությունների։

## Կարիերա
1909 թ. Միթչելը միացել է Baker Theater Stock Company-ին իր հարազատ Փորթլենդում։ 1911-1915 թթ. Միթչելը խաղացել է Սպոկանայում, Սիեթլում, Վաշինգտոն նահանգում, նաև Վանքուվերում, Բրիտանական Կոլումբիայում`Կանադայում, հետո բնակություն է հաստատել Սան-Ֆրանցիսկոյում։ Այնտեղ նա խաղացել է այնպիսի բեմահարթակներում, ինչպիսիք են Orpheum Circuit և  Alcazar Theater: 1912 թ. Միթչելն առաջին անգամ նկարահանվել է կինոյում` պայմանագիր կնքելով New York Motion Picture Corporation հետ և նկարահանվել է հարյուր ֆիլմում։ Նկարահանվում էր վեսթեռնների աստղ Վիլյամ Հարթի հետ։ 1916 թ. Ֆորրեթ Վիննաթի և Արթուր Մոդի հետ նկարահանվել է *The Brink*  կինոնկարում։

1917 թ. հետո նրա դերասանական կարիերան անկում է ապրել։ 1930-ականների կեսին նա նկարահանվել է մի քանի ֆիլմում և խաղացել մի քանի էպիզոդիկ դերերում , որոնց մեծամասնությունում նա նույնիսկ չի նշվել տիտրերում։ 1936 թ. Քլարք Գեյբլի հետ նկարահանվել է  *San Francisco  ֆիլմում:*  Ռեժիսորը Վ. Վան-Դայքն էր, որն արդեն նկարահանել էր Միթչելին 1916 թ. *The Hawk's Trail*  ֆիլմում։ Միթչելը նաև սցենարիստ էր։

## Մահ
Կինոարդյունաբերությունից հեռանալուց հետո Միթչելը մեծ տուն է ձեռք բերել  Լոս-Անջելեսում։ 1957 թվականին, երբ Միթչելը վարձակալել էր երկրորդ բնակարանը, դժգոհ վարձակալ Սոնի Հարթվոդ- կրտսերը խեղդել է նրան իր երկնագույն խալաթի կապիչով։ Դերասանուհու մահը գրավել է *[[Press-Telegram]]*  թերթի ուշադրությունը։

Հուղարկավորված է Hollywood Forever Cemetery  գերեզմանոցում` Լոս-Անջելեսում։

## Ընտրված ֆիլմադարան

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի սցենարիստներ
Կատեգորիա:Սպանված դերասանուհիներ
Կատեգորիա:Թատրոնի ամերիկացի դերասանուհիներ
Իստ Ռիվեր

300px|right

**Իստ Ռիվեր** () նեղուց  Նյու Յորքում, Նյու-Յորք Բեյ ծովածոցի և Լոնգ Այլենդ Սաունդ նեղուցի միջև, որոնք բաժանված են Բրոնքսից,  Քուինսից և Բրուքլինից։

Նեղուցով անցնում են մեկ երկաթուղային կամուրջ և յոթ ավտոճանապարհներ (ներառյալ Բրուքլինի կամուրջը, Մանհեթենի կամուրջը, Ուիլյամսբուրգ կամուրջը, Քսթբորո կամուրջը), երկաթուղային և երկու ավտոմոբիլային թունելներ, ինչպես նաև տասը մետրոյի թունելներ։ 
Բացի այդ, մետրոյի գնացքներ են գործում են նաև Մանհեթենի և Ուիլյամսբուրգի կամուրջների վրա,պորտի կառույցները, ներառյալ նախկին ռազմական նավահանգիստը (Բրուքլինում)։
Պարունակում է հետևյալ կղզիները`
* Ռուզվելտի կղզի
* Ռիկերս
* Նորտ Բրազեր
* Սաուտ Բրազեր
* Միլ Ռոկ
* Ուորդ կղզի
* Ռենդալի կղզի
* Ու Տանտ

Ռուզվելտի կղզին հայտնի է եղել իր բանտերով, բայց այսօր համարվում է Նյու-Յորքի մոդայիկ վայրերից մեկը։ Կղզին գտնվում է Իստ Ռիվերի կենտրոնում, հենց Մանհեթենի և Քուինզի մեջտեղում։ Բնիկ հնդկացիները այս վայրը անվանել են Միննահանոկ, ինչից հետո այն բազմաթիվ անուններ է փոխել։ Կղզու բանտերում եղել են բազմաթիվ հայտնի դժբախտ  դեմքեր, ինչպիսին օրինակ դերասանուհի Մեյ Վեսթը, ով 1927 թվականին ձերբակալվել էր իր անպարկեշտ պահվածքի համար, ավազակ Դատչ  Շուլցը և բլյուզ երգիչ Բիլլի Հոլիդեյը, ինչպես նաև բազմաթիվ այլ քիչ հայտնի դեմքեր։ Ապաստարանները և հիվանդանոցները հայտնի են եղել սարսափելի պայմաններով և  հիվանդների հետ դաժան վերաբերմունքով։  Գրող Չարլզ Դիքենսը  դրա մասին գրել է դեռևս 1800-ական թվականներին, իսկ լրագրող Նելլի Բլայը  ծպտված գտնվում էր կանանց հոգեբուժարանում, որտեղից դուրս գալուց հետո պատմել է այնտեղ կատարվող սարսափների մասին։

## Ընդհանուր տեսք

File:Birds eye view New York City crop.jpeg|thumb|right|350px|Նյու Յորք 1859
File:New York and Vicinity as Proposed to be Remodeled crop.png|thumb|right|375px|James E. Serrell's, East River
File:Manhattan1781.jpg|thumb|left|237px| 1781 թվականի քարտեզ
File:PSM V28 D454 Hallet point excavations and tunnel 7.jpg
File:General slocum burning.jpg
File:Eastriverandbrooklynbridge1903-snd.ogg
File:PostcardJamestownPennaRailroadSystemAtJamestownExpo1907.jpg
File:East River Park painting IMG 3773.JPG
Shot factory, East River, Manhattan.jpeg 
Blackwells Island East River 1862 crop.jpg
Manhattan and Brooklyn bridges on the East River, New York City, 1981.jpg
East River Park in Fall 2008 number 3.jpg| East River Park (2008)
Powells Cove BWB jeh.jpg
East River 59 jeh.JPG|2009 թվական
USA-NYC-East River.jpg
USA-NYC-Lower Manhattan from East River.jpg| Իստ Ռիվեր և Լուվր Մանաթան (2013)


Կատեգորիա:Նյու Յորքի նեղուցներ
Կատեգորիա:Խաղաղ օվկիանոսի նեղուցներ
Չինգիզ Մուստաֆաև (երգիչ)

**Չինգիզ Մուստաֆաև** ( ), ադրբեջանցի երգիչ, երգահան և կիթառահար։ «Եվրատեսիլ 2019 երգի մրցույթ»-ում ներկայացրել է Ադրբեջանը՝ կատարելով «Truth» երգը։ Զբաղեցրել է 8-րդ հորիզոնականը։

## Վաղ տարիներ
Մուստաֆաևը ծնվել է Մոսկվայում, այնուհետև, երբ վեց տարեկան էր, տեղափոխվել է հայրական երկիր՝ Ադրբեջան։ Նա սովորել է կիթառ նվագել և գործիքավորել իր երգերը, երբ երիտասարդ էր։

## Գործունեություն
13 տարեկանում նա մոր և եղբոր հետ տեղափոխվեց Բաքու, որտեղ 2007 թվականին մասնակցեց  Ադրբեջանական «Pop Idol» հաղորդաշարին, որտեղ դարձավ հաղթող։ 2013 թվականին Լատվիայի Յուրմալա քաղաքում տեղի ունեցած «Նոր ալիք» միջազգային մրցույթում ներկայացրել է Ադրբեջանը։ Նա երգեց ռուս երգչուհի Պոլինա Գագարինայի հետ և զբաղեցրեց 11-րդ հորիզոնականը։ Երեք տարի անց Մուստաֆաևը մասնակցեց «Ուկրաինայի ձայնը» նախագծի վեցերորդ եթերաշրջանին, սակայն դուրս մնաց «Battle Round» փուլում։ Այնուհետև Չինգիզը հանդես է գալիս «Պալմաս» խմբում, որն ավանդական թուրքական և ադրբեջանական ժողովրդական երգերին ժամանակակից գործիքավորում էին տալիս։

2019 թվականի մարտի 8-ին հաստատվում է, որ Չինգիզը կներկայացնի Ադրբեջանը «Եվրատեսիլ» երգի մրցույթում` «Truth» երգով։ Ընդհանուր առմամբ՝ եզրափակչում հավաքեց 302 միավոր և զբաղեցրեց 8-րդ հորիզոնականը։

## Սկավառակագրություն
### Երգեր

## Ծանոթագրություններ

Կատեգորիա:Ադրբեջանի մասնակիցները Եվրատեսիլ երգի մրցույթում
Կատեգորիա:Ադրբեջանը Եվրատեսիլ երգի մրցույթում
Բուլիծկղու

**Բուլիծկղու** (), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։

## Դիրք
Գյուղը գտնվում է ծովի մակարդակից 20 մետր բարձրության վրա։ Շրջկենտրոն Խոբիից հեռու է 4 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 743 մարդ։

## Ծանոթագրություններ

Կատեգորիա:Խոբի շրջան
Կատեգորիա:Վրաստանի գյուղեր
Սացեբելի

**Սածեբելի** (), վրացական խոհանոցի ուտեստ։ Վրաստանում այն բնորոշվում է որպես ընկուզեղենի և մրգի հիման վրա պատրաստված սոուս։

## Բաղադրիչներ
* լոլիկ
* ընկույզ
* խակ խաղողի (կարելի է կիրառել նաև նռան կամ մոշի) հյութ, կամ կարելի է կիրառել խաղողի, նռան և մոշի հյութերը խառնուրդը
* հավի արգանակ
* սխտոր
* կարմիր աղացած պղպեղ
* լայնատերևուկ (կամ որ նույնն է՝ իմերեթական քրքում, թավշածաղիկ)
* կանաչի (գինձ)

## Նկարագրություն
Լոլիկը լվանալ, կեղևազրկել, կտրատել։ Լոլիկները դնել շոգեխաշվելու՝ մինչև զանգվածի մի փոքր պնդանալը։ Ճզմած հունական ընկույզը տարրալուծել քացախի մեջ, ավելացնել հավի արգանակ (մսային արգանակով պատրաստում են այն դեպքում, երբ մատուցվում է մսային ուտեստների հետ, իսկ ձկնային ուտեստների դեպքում՝ ձկնային արգանակով) կամ եռացրած ջուր, կտրտած սոխ, ճզմած սխտոր, աղ, կարմիր պղպեղ և կանաչի, ապա ավելացնել լոլիկի զանգվածին։ Լայնատերևուկի բացակայության դեպքում կարելի է օգտագործել պատրաստի համեմունք՝ խմելի-սունելի. որպես կանոն՝ վերջինիս բաղադրության մեջ մտնում է նաև լայնատերևուկ։ Սոուսը եփել բառացիորեն մի քանի րոպե և վերցնել կրակից։ Թողնել՝ սառչի կափարիչը փակ վիճակում։

## Կիրառում
Այս սոուսը մատուցվում է տապակած համ եփած թռչնամսի (հավի, հնդկահավի) հետ, լիովին կիրառելի է տաբակա ճուտիկի հետ։ Սոուսը կարող է մատուցվել թե՛ սառը, թե՛ տաք վիճակում։

## Հետաքրքիր փաստեր
* 2006 թվականի հոկտեմբերի 10-ին ժամը 11:00-ին Կիևում Վրաստանի հյուպատոսության դիմաց իրականացվեց ակցիա, որը կրում էր «Բարեկամական ուկրաինական ճարպը՝ վրացական սածեբելի սոուսի տակ» խորագիրը։ Ակցիան իրականացվում էր ի պաշտպանություն վրացական կողմի՝ վրաց-աբխազական կոնֆլիկտի շրջանակներում։

## Ծանոթագրություններ

## Արտաքին հղումներ
* Սացիբելի. Խոհարարական բառարան, 2001 թվական
*  Վ. Վ. Պոխլյոբկին. Մեր ժողովուրդների խոհանոցները
* «Բարեկամական ուկրաինական ճարպը՝ վրացական սածեբելի սոուսի տակ» ակցիայի մասին

Կատեգորիա:Վրացական խոհանոց
Կատեգորիա:Վրացական բառեր և արտահայտություններ
Դավիթ Զալյան

**Դավիթ Տիգրանի Զալյան** (), հայ խմբավար, մանկավարժ։ Պրոֆեսոր (2000): Եղել է Ձայնի պահպանման վոկալ-երգչախմբային մասնագիտական դպրոցի հիմնադիր, գեղարվեստական ղեկավար։

## Կենսագրություն
Դավիթ Զալյանը ծնվել է 1942 թվականի հուլիսի 10-ին, Երևանում։ 1965 թվականին ավարտել է Երևանի կոնսերվատորիայի խմբավարության բաժինը, 1971 թվականին՝  Երևանի կոնսերվատորիայի դիրիժորության բաժինը։ 1965-1990 թվականներին եղել է Ռոմանոս Մելիքյանի անվան երաժշտական ուսումնարանի երգչախմբի ղեկավար և խմբավարության դասատու, 1971-1973 թվականներին՝ Արամ Տեր-Հովհաննիսյանի անվան երգչախմբի խմբավար, 2000 թվականին՝ գեղարվեստական ղեկավար։ 1971 թվականին՝ իր հիմնադրած «Ձայնի պահպանման» վոկալ-երգչախմբային միջնակարգ դպրոցի տնօրեն։ 1986-1997 թվականներին՝ երաժշտական մանկական պետական թատրոնի հիմնադիր, գեղարվեստական ղեկավար և գլխավոր դիրիժոր, 2001 թվականին՝ Երևանի օպերայի և բալետի թատրոնի դիրիժոր։ 1980 թվականին դասավանդել է Երևանի կոնսերվատորիայում։ 1995-2000 թվականներին եղել է Կահիրեի հայկական եկեղեցու և զույգ վարժարանների երգչախմբերի ղեկավար։

## Մահ
Մահացել է 2017 թվականին, երկարատև հիվանդությունից հետո։

## Բեմադրություններ
* Վարդան Աճեմյան, «Կիկոսի մահը»։
* Էդուարդ Խաղագորտյան, «Մի գլխարկի պատմություն»։
* Բ. Բրիտտեն, «Նոյյան տապան»։
* Զյուսմայեր, «Անվանակոչություն»։
* Պյոտր Չայկովսկի, «Տարվա եղանակները»։
* Ստեփան Լուսիկյան, «Ճպուռն ու մրջյունը»։
* Պերգոլեզի, «Stabat Mater»:

## Պարգևներ
* Միջազգային, համամիութենական հանրապետական մրցանակների դափնեկիր։

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ խմբավարներ
Կատեգորիա:Հայ մանկավարժներ
Տադաոկա

, Ճապոնիայի Օսակա պրեֆեկտուրայի Սեմբոկու գավառում գտնվող ավան։ Ավանի մակերեսը կազմում է 4,03 կմ², բնակչությունը՝ 17 637 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 4376,43 մարդ/կմ²։ Ըստ իր տարածքի մակերեսի՝ Տադաոկան հանդիսանում է Ճապոնիայի ամենափոքր ավանը։

## Աշխարհագրական դիրք
Տադաոկա ավանը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս ավանի հետ սահմանակցում են Իզումի, Իզումիոցու, Կիսիվադա քաղաքները։

## Բնակչություն
Ավանի բնակչությունը կազմում է 17 637 մարդ (2014 թվականի օգոստոսի 1-ի տվյալների համաձայն), իսկ խտությունը՝ 4376,43 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Տադաոկա ավանը խորհրդանշող ծառ է համարվում կամֆորայի ծառը, ծաղիկ՝ *[[Rhododendron indicum]]*-ը։

## Ծանոթագրություններ

## Արտաքին հղումներ
* * Ճապոնական Տադաոկա ավանի պաշտոնական վեբկայք 

Կատեգորիա:Օսակա պրեֆեկտուրայի ավաններ
Անատոլի Մակարով

**Անատոլի Մակարով** (, ), ռուսական դիվանագետ։

## Կենսագրություն
Ավարտել է Մոսկվայի միջազգային հարաբերությունների պետական ինստիտուտը (1977)։ Դիվանագիտական գործունեությամբ սկսել է զբաղվել 1977 թվականից։ Տիրապետում է անգլերեն և հոլանդերեն լեզուներին։

* 1994-1998 թվականներին՝ մշտական ներկայացուցչության ավագ խորհրդական, Բրյուսելում (Բելգիա) Եվրոպական համայնքներին կից Ռուսաստանի մշտական ներկայացուցչի տեղակալ։
* 1998-1999 թվականներին՝ Ռուսաստանի ԱԳՆ չորրորդ եվրոպական դեպարտամենտի փոխտնօրեն։
* 1999-2002 թվականներին՝ Ռուսաստանի ԱԳՆ Համաեվրոպական համագործակցության դեպարտամենտի փոխտնօրեն։
* 2002 թվականի ապրիլից-սեպտեմբերը՝ Ռուսաստանի ԱԳՆ ԱՊՀ երկրների առաջին դեպարտամենտի տնօրեն։
* 2002-2006 թվականներին՝ Ռուսաստանի ԱԳՆ ԱՊՀ երկրների առաջին դեպարտամենտի տնօրեն։
* 2006 թվականի հունիսի 22-ից-2012 թվականի փետրվարի 20-ը՝ Հարավային Աֆրիկայի Հանրապետությունում և Լեսոթոյում Ռուսաստանի Դաշնության արտակարգ և լիազոր դեսպան՝ համատեղության կարգով։
*2012-2016 թվականներին՝ Ռուսաստանի ԱԳՆ հայրենակիցների հետ աշխատանքի դեպարտամենտի տնօրեն։

2016 թվականի օգոստոսի 17-ից՝ Բուլղարիայում Ռուսաստանի Դաշնության արտակարգ և լիազոր դեսպան։

## Պարգևներ
* Բարեկամության շքանշան (2014 թվականի օգոստոսի 14)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի, միջազգային մշակութային-հումանիտար համագործակցության զարգացման և երկարամյա բարեխիղճ աշխատանքի համար*

## Դիվանագիտական աստիճան
* 2-րդ դասի արտակարգ և լիազոր դեսպանորդ (1995 թվականի նոյեմբերի 10)
* 1-ին դասի արտակարգ և լիազոր դեսպանորդ (1998 թվականի հունիսի 2)
* Արտակարգ և լիազոր դեսպան (2004 թվականի հուլիսի 27)

## Ծանոթագրություններ

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Միշա Զալինյան

**Միքայել (Միշա) Գարեգինի Զալինյան** (), հայ քիմիկոս-օրգանիկ։ Քիմիական գիտությունների դոկտոր (1975), պրոֆեսոր (1977): ԽՍՀՄ գյուտարար (1983): Ռուսաստանի բնական գիտությունների ակադեմիայի ակադեմիկոս (1998), Եվրոպական բնական գիտությունների ակադեմիայի ակադեմիկոս (2012)։

## Կենսագրություն
Միշա Զալինյանը ծնվել է 1930 թվականի մայիսի 24-ին, Լոռու մարզի Ղզղալա գյուղում (այժմ՝ գյուղ Գետավան)։ 1952 թվականին ավարտել է Երևանի պետական համալսարանը։ 1952-1981 թվականներին աշխատել է Երևանի պետական համալսարանի օրգանական քիմիայի ամբիոնում։ 1981-1998 թվականներին եղել է Երևանի ժողտնտեսության ինստիտուտի բնական գիտություննների ամբիոնի վարիչ։

Աշխատանքները վերաբերում են հագեցած բազմաֆունկցիոնալ լակտոնների սինթեզի եղանակների մշակման և քիմիական փոխարկումների հետազոտման, ինչպես նաև լակտոնային և տարացիկլային միացությունների համակցման հիման վրա նոր, ֆիզիոլոգիապես ակտիվ նյութերի սինթեզի հարցերին։
Հեղինակ է «Քիմիա» (1967, 4-րդ վերամշակված և լրացված հրատարակչություն, 2003) ուսումնական ձեռնարկի։

## Պարգևներ
* Խաչատուր Աբովյանի մեդալ (1987)։
* Ֆրիտյոֆ Նանսեն միջազգային հիմնադրամի ոսկե հուշամեդալ (2005):
* Պ. էռլիխի արծաթե մեդալ (2005)։

## Անդամակցություն
* Ռուսաստանի բնական ԳԱ, ՀՃԱ անդամ (1998)։

## Երկեր
* Քիմիա։ Ձեռնարկ բուհ ընդունվողների համար, Զալինյան Միքայել Գարեգինի, 2003։
* Как решать задачи по химии ?, 1990: т. л. (Ред. М. Г. Залинян).

## Ծանոթագրություններ

Կատեգորիա:Հայ քիմիկոսներ
Կատեգորիա:Քիմիական գիտությունների դոկտորներ
Կատեգորիա:Հայ պրոֆեսորներ
Կատեգորիա:Խորհրդային գյուտարարներ
Կատեգորիա:ԵՊՀ շրջանավարտներ
Կատեգորիա:ԵՊՀ դասախոսներ
Կատեգորիա:Գետավան (Լոռու մարզ) գյուղում ծնվածներ
Կատեգորիա:Հայ օրգանիկներ
Deloitte Football Money League

**Deloitte Football Money League**, ֆուտբոլային ակումբների ցանկ ըստ եկամուտի ֆուտբոլային գործարքներից։ Ցանկը հրապարակվում է ամեն տարվա փետրվար ամսվա սկզբում «Deloitte» հաշվապահական խորհրդատվական կազմակերպության կողմից։

## Ակումբներ

## Աղբյուրներ
* deloitte.com 
* ESPN: Rolling out of control

### Հղումներ նախորդ տարիների տվյալներին
*Deloitte Football Money League 2017 (rankings for the 2015—16 season) PDF
*Deloitte Football Money League 2016 (rankings for the 2014—15 season) PDF
*Deloitte Football Money League 2015  (rankings for the 2013—14 season) PDF
* Deloitte Football Money League 2014  (rankings for the 2012—13 season) PDF
* Deloitte Football Money League 2013  (rankings for the 2011—12 season) PDF
* Deloitte Football Money League 2012  (rankings for the 2010—11 season) PDF
* Deloitte Football Money League 2011  (rankings for the 2009—10 season) PDF 
* Deloitte Football Money League 2010 (rankings for the 2008—09 season) PDF
* Deloitte Football Money League 2009 (rankings for the 2007—08 season) PDF
* Deloitte Football Money League 2008  (rankings for the 2006—07 season) PDF
* Deloitte Football Money League 2007 (rankings for the 2005—06 season) PDF
* Deloitte Football Money League 2006 (rankings for the 2004—05 season) PDF
* Deloitte Football Money League 2005  (rankings for the 2003—04 season) PDF

Կատեգորիա:Ֆուտբոլային ակումբներ‎
Վիլյամ II դե Պերսի

**Վիլյամ II դե Պերսի** (; ), անգլիացի ազնվական և հողատեր, ավատական 3-րդ բարոն Պերսին (1130-1135 թվականներից)։

Ալան դե Պերսիի և Էմմի դե Գանտի ավագ որդին:

Վիլյամի որդիներն իրենից շուտ են մահացել։ Այդ պատճառով էլ նրա մահից հետո ունեցվածքը բաժանվել է երկու դուստրերի ամուսինների միջև։

## Կենսագրություն
Վիլյամը Ալան դե Պերսի Մեծի՝ ֆեոդալական 2-րդ բարոն Պերսիի որդիներից ավագն էր։ 1130-1135 թվականների միջև ընկած ժամանակահատվածում նա ժառանգել է հոր տիրույթները՝ ստանալով մեծ տարածքներ Յորքշիրում, Լինքոլնշիրում, Էսսեքսում և Հեմփշիրում։

1138 թվականին Վիլյամը յորկշիրցիների ջոկատ է ուղարկել՝ Հյուսիսային Անգլիա ներխուժած շոտլանդացիների դեմ պայքարում Ստեֆան թագավորին օգնելու։ Ընդ որում՝ շոտլանդացիների ռազմական ղեկավարներից մեկը Ալան դե Պերսին էր, որը Ալան դե Պերսի Մեծի ապօրինի որդին և Վիլյամի արյունակից եղբայրն էր։ Ալանի մասին հայտնում են, որ նա իր ժամանակների լավագույն առաջնորդներից մեկն է եղել, ծառայել է Շոտլանդիայի թագավոր Դավիթ I-ի մոտ։

1138 թվականի օգոստոսի 22-ին Վիլյամը մասնակցել է շոտլանդացիների դեմ մղվող Դրոշակների ճակատամարտին, որը տեղի է ունեցել Նորտալերտոնից ոչ հեռու՝ Հյուսիսային Յորքշիրում, որտեղ նա իրեն լավ է դրսևորել։ Արդյունքում շոտլանդացիները ջախջախվել են և ստիպված նահանջել։

Ստեֆանի և նրա հաջորդի՝ Հենրի II Պլանտագենետի կառավարման տարիներին Վիլյամին հաջողվել է մեծացնել ընտանեկան տիրույթները։ Նա ձեռք է բերել 10000 ակր հողատարածք Պիտվարտի (Սուսսեքս) հարևանությամբ։ Նա հիմնադրել է Սոլի աբբայությունը, որտեղ հետագայում հուղարկավորվել են Պերսի ընտանիքի շատ անդամներ։

Վիլյամը մահացել է մոտ 1174/1175 թվականին։ Քանի որ նրա որդիներն ավելի վաղ էին մահացել, Պերսի տիրույթները բաժանվել են դուստրերի՝ Մոդի և Ագնեսի ամուսինների միջև, ընդ որում՝ առյուծի բաժինը ժառանգել է Ժոսելին դե Լուվենը՝ Ագնեսի ամուսինը։ Մոդը երեխաներ չի ունեցել։ Հետագայում Պերսիի բոլոր տիրույթները ժառանգել են Ագնեսի և Ժոսելինի ժառանգները, ովքեր ընդունել են Պերսի տոհմական անունը։

## Ամուսնություն և զավակներ
Առաջին կինը՝ Ալիսա դե Տոնբրիջը, ենթադրվում է, որ Ռիչարդ Ֆից-Հիլբերտի՝ Կլերի 3-րդ լորդի և Ագնես Չեստերի դուստրն էր։

Զավակներ՝

* **Ալան դե Պերսի** (մահացել է մինչև 1174 թվականը)
* **N դե Պերսի**
* **N դե Պերսի**
* **N դե Պերսի**
* **[[Մաթիլդա (Մոդ) դե Պերսի]]** (մահացել է 1202 թվականի նոյեմբերի և 1204 թվականի հոկտեմբերի 13-ի միջև ընկած ժամանակահատվածում), ամուսինը՝ Վիլյամ դե Բոմոնը, 1153 թվականից Ուորիկի 3-րդ կոմսն էր։
* **[[Ագնես դե Պերսի]]** (մահացել է 1202 թվականի վերջի և 1204 թվականի հոկտեմբերի 13-ի միջև ընկած ժամանակահատվածում), բարոնուհի Պերսի։ Նրա ամուսինը Ժոսելին դե Լուվենն էր (մահացել է 1180 թվականին)՝ բարոն, Արունդել դղյակի բերդատեսուչը։

Երկրորդ կինը **Սիբիլլա դե Վալուենը** (մահացել է 1212 թվականից հետո)՝ **Ռոբերտ դե Ռոսի** այրին էր։ Նրա երրորդ ամուսինը եղել է **Ռալֆ դե Ալբինի Բրիտոն:**

Վիլյամն ուներ նաև ապօրինի դուստ՝

* **Ադելիզա դե Պերսի.** Նրա ամուսինը **Ռիչարդ դե Մորվիլն** էր։ Նա Հուգո դե Պյուիզի՝ Դարեմի եպիսկոպոսի սիրուհին էր։

## Մեկնաբանություններ

## Գրականություն
* 

## Ծանոթագրություններ

## Արտաքին հղումներ
* 

Կատեգորիա:1170-ականների մահեր
Կատեգորիա:Անձինք այբբենական կարգով
Կատեգորիա:Պերսի
Աշխարհի ամենաթանկարժեք ակումբներ

**Աշխարհի ամենաթանկարժեք ակումբների** ցանկը հրապարակվում է *[[Forbes]]* ամսագրում, չափված ԱՄՆ դոլարով։

## Ամենաթանկ 20 ակումբները
2019 թվականի մայիսի 30-ի դրությամբ

## Տես նաև
* Deloitte Football Money League

## Ծանոթագրություններ

Կատեգորիա:Ֆուտբոլային ակումբներ
Ռայմոնդա դե Լարոշ

**Ռայմոնդա դե Լարոշ** (, իսկական անունը **Էլիզա Լեոնտինա Դերոշ** , ), ֆրանսիացի կին օդաչու, Ռայմոնդա դե Լարոշն ու Թերեզա Պելտերը համարվում են առաջին կանայք, որոնք  օդից ծանր թռչող  ապարատով օդ են բարձրացել։

## Կենսագրություն
Էլիզա Լեոնտինա Դերոշը ծնվել է Փարիզում՝ ջրմուղագործ-փականագործի ընտանիքում։ Դառնալով դերասանուհի՝ նա իր անունը փոխում է  «Բարոնուհի» Ռայմոնդա դե Լարոշ  «ազնվական» բեմական կեղծանվան։

Մի քանի անգամ օդապարիկով թռչելուց հետո նա Շալոն ան Շամպայն քաղաքում  ծանոթանում է օդածու Շառլ Վուազենի հետ և 1909 թվականի հոկտեմբերի 22-ին նա Շառլի օդանավով ինքնուրույն օդ է բարձրանում։ Կա վարկած, որ Շառլը թույլատրել է Ռայմոնդային օդանավը վարել միայն գետնին, սակայն Ռայմոնդան չի ենթարկվել նրան և մի քանի հարյուր  մետր օդ է բարձրացել։

1910 թվականի մարտի 8-ին՝ Հելիոպոլիսում տեղի ունեցած մրցումների շրջանակներում (փետրվարի 6-10, 1910 թվական), Ֆրանսիայի Աերոակումբը Ռայմոնդա դե Լարոշին հանձնել է  № 36 օդաչուի վկայական և  պաշտոնապես ստանձնել  Ֆրանսիայի առաջին կին օդաչուի տիտղոսը։

Մի քանի շաբաթ անց նա բախվել է  թռիչքի ժամանակ  իր առաջին միջադեպին․ 1910  թվականի հուլիսի 8-ին նրա օդանավաը բախվել է ծառին և կատարել  կոշտ վայրէջք։ Միջադեպի արդյունքում  նա ուղեղի ցնցում և անրակի կոտրվածք է ստացել։

Երկու տարի բուժվելուց հետո՝ 1912 թվականի սեպտեմբերի 26-ին նա նորից է վթարի ենթարկվել՝ այս անգամ ավտոմեքենայով։ Վթարի հետևանքով մահացել է Շառլ Վուազենը։

1910 և 1913-1914 թվականներին Ռայմոնդան «թռչող կրկեսի» հետ  շրջագայել է Եվրոպա, ելույթներ ունեցել Կահիրեում և Սանկտ-Պետերբուրգում։ Երկրորդ համաշխարհային պատերազմի տարիներին, երբ կանանց պաշտոնապես արգելված էր թռիչքները, նա որպես վարորդ ծառայության է անցել ֆրանսիական բանակում։

1919 թվականին դը Լարոշը սահմանել է թռիչքի բարձրության և հեռավորության երկու կանացի համաշխարհային ռեկորդ։ 1919 թվականի հուլիսի 18-ին դը Լարոշն ու երկտեղանի օդանավի օդաչուն մահացել են ավիավթարից՝ Կրոտաուի օդանավակայանում (Le Crotoy), երբ փորձել է քննություն հանձնել պրոֆեսիոնալ թռիչքների թույլտվություն ստանալու համար։  Թերթերի առաջին լուրերը հաստատել են, որ դը Լարոշն անձամբ է ղեկավարել օդանավը, հետագայում հստակեցվել է, որ նա թռչել է որպես ուղևոր։ Հուղարկավորվել է Փարիզի  Պեր Լաշեզ գերեզմանատանը։

Նրա հուշարձանը կանգնցվել է  Փարիզի Լե Բուրժե միջազգային օդանավակայանում։

## Ծանոթագրություններ

## Գրականություն
* Before Amelia: Women Pilots in the Early Days of Aviation by Eileen F. Lebow, Brassey’s, Inc., 2002, ISBN 978-1-57488-482-1
* Elisa Deroche alias Raymonde de Laroche. La presenza femminile negli anni pionieristici dell'aviazione by Enrico Grassani, Editoriale Delfino, Milano 2015 (I) ISBN 978-88-97323-46-4

## Արտաքին հղումներ
* Краткая биография на www.earlyaviators.com
* Raymonde de Laroche
* Raymonde de Laroche: postcards and photos

Կատեգորիա:Ավիավթարից զոհվածներ
Կատեգորիա:Կին օդաչուներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիացի օդաչուներ
Խամիսկուրի

**Խամիսկուրի** (), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։

## Դիրք
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Խոբիից հեռու է 12 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 443 մարդ։

## Ծանոթագրություններ

Կատեգորիա:Խոբի շրջան
Կատեգորիա:Վրաստանի գյուղեր
Կացուրագի (ավան)

, Ճապոնիայի Վակայամա պրեֆեկտուրայի Իբո գավառում գտնվող ավան։ Ավանի մակերեսը կազմում է 151,73 կմ², բնակչությունը՝ 17 296 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 113,99 մարդ/կմ²։

## Աշխարհագրական դիրք
Կացուրագի ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Հասիմոտո, Կինոկավա, Կավատինագանո, Իզումի քաղաքները, Կուդոյամա, Կոյա, Կիմինո, Արիդագավա ավանները և Նոսեգավա գյուղը։

## Բնակչություն
Ավանի բնակչությունը կազմում է 17 296 մարդ (2014 թվականի օգոստոսի 1-ի տվյալների համաձայն), իսկ խտությունը՝ 113,99 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կացուրագի ավանը խորհրդանշող ծառ է համարվում *[[Osmanthus fragrans]]*-ը, ծաղիկ՝ դրախտավարդը։

## Ծանոթագրություններ

## Արտաքին հղումներ
* * Ճապոնական Կացուրագի ավանի պաշտոնական վեբկայք

Կատեգորիա:1958 թվականին հիմնադրված բնակավայրեր
Կատեգորիա:Ճապոնիայի ավաններ
Կանան

, Ճապոնիայի Օսակա պրեֆեկտուրայի Մինամիկավատի գավառում գտնվող ավան։ Ավանի մակերեսը կազմում է 25,26 կմ², բնակչությունը՝ 16 558 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 655,50 մարդ/կմ²։

## Աշխարհագրական դիրք
Կացուրագի ավանը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս ավանի հետ սահմանակցում են Տոնդաբայասի, Կացուրագի քաղաքները, Տայսի ավանը և Տիհայաակասակա գյուղը։

## Բնակչություն
Ավանի բնակչությունը կազմում է 16 558 մարդ (2014 թվականի օգոստոսի 1-ի տվյալների համաձայն), իսկ խտությունը՝ 655,50 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կանան ավանը խորհրդանշող ծառ է համարվում սակուրան, ծաղիկ՝ շուշանը։

## Ծանոթագրություններ

## Արտաքին հղումներ
* * Ճապոնական Կանան ավանի պաշտոնական վեբկայք

Կատեգորիա:Օսակա պրեֆեկտուրայի ավաններ
Սառա Անջարգոլյան

**Սառա Անջարգոլյան**, մուլտիմեդիա լրագրող, փաստաբան։ Իմփաքթ Հաբ Երևանի համահիմնադիր և գործադիր տնօրեն (2016-2019)։ «Իմ քայլը» հիմնադրամի հոգաբարձուների խորհրդի անդամ։ Սփյուռքի գործերի գլխավոր հանձնակատարի գրասենյակի ղեկավար (2019):

## Գործունեություն
Սառա Անջարգոլյանը ծնվել է Լոնդոնում։ Ավարտել է Կալիֆոռնիայի համալսարանի քաղաքագիտության ֆակուլտետը, իրավաբանի աստիճան է ստացել Կալիֆոռնիայի Բերկլիի համալսարանից (*Boalt Hall*): ԱՄՆ-ի արդարադատության նախարարությունում աշխատել է որպես իրավաբան։ Հայաստան առաջին անգամ ժամանել է 1994 թվականին՝ որպես սկաուտ, 2002 թվականին Հայաստան է մեկնել Ֆուլբրայթի կրթաթոշակով։ Ծրագրի ավարտից հետո վերադարձել է Լոս Անջելես և վեց տարի եղել Լոս Անջելեսի քաղաքային իրավաբանության քաղաքական խորհրդատու։ Դասավանդել է Հայաստանի ամերիկյան համալսարանի իրավագիտության ֆակուլտետում։ Իմփաքթ Հաբ Երևանի համահիմնադիրն է և ղեկավարել է այն։

2019 թվականին հունիսի 19-ին ՀՀ վարչապետի որոշմամբ նշանակվել է սփյուռքի գործերի գլխավոր հանձնակատարի գրասենյակի ղեկավար։

## Ցուցահանդեսներ
2011 թվականին Երևանի Բյուրոկրատ գրախանությում կայացել է Սառա Անջարգոլյանի «Ինչպես ենք մենք ապրում» գրքի շնորհանդեսը. Սառան լուսանկարահանել է Աֆրիկան և Հայաստանը` փորձելով ներկայացնել երկու զուգահեռ աշխարհում տեղի ունեցող իրադարձությունները։

2011 թվականին «Ինչ սովորեցրեց զուլու ժողովուրդն ինձ լուսանկարչության  և կյանքի մասին» (*What the Zulu People Taught Me About Photography and Life*) ելույթով հանդես է եկել «*TEDx* Երևան» համաժողովի ժամանակ։

2013 թվականին 10 կին լուսանկարիչների հետ ՆՓԱԿ-ում մասնակցել է «Մայր (այլ) Հայաստան» *(mOther Armenia*) խորագրով ցուցահանդեսին, որտեղ ներկայացրել է լուսանկարներ ոչ մարտական պայմաններում զոհված զինծառայողների ընտանիքների մասին։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:ԱՄՆ-ից Հայաստան արտագաղթածներ
Կատեգորիա:Հայ իրավաբաններ
Կատեգորիա:Հայ լրագրողներ
Կատեգորիա:Հայ փաստաբաններ
Ռենատո Արապի

**Ռենատո Արապի** (, ), ալբանացի ֆուտբոլիստ, որ խաղում է պաշտպանի դիրքում։ Հանդես է գալիս թուրքական «Բոլուսպոր» ակումբում։

## Ակումբային կարիերա
Ռենատո Արապին իր պրոֆեսիոնալ ֆուտբոլային կարիերան սկսել է 2003 թվականին Տիրանայի «Դինամո» ակումբում։ Նույն թվականի մայիսի 3-ին կատարել է իր նորամուտը Ալբանիայի սուպերլիգայում՝ մասնակցելով «Տեուտա» ակումբի դեմ խաղին։ 2003/04 մրցաշրջանում Արապին վարձավճարային հիմունքներով տեղափոխվել է ալբանական Առաջին դիվիզիոնի «Էրզենի» ակումբ, բա չի կարողացել ընդգրկվել հիմնական կազմում։ 2005 թվականի ամռանը տեղափոխվել է «Բեսա» ակումբ, որը վերադարձել էր ալբանական Սուպերլիգա։ Այս ակումբում Արապին կարողացել է արագ դառնալ առաջատար խաղացողներից մեկը՝ իր ներդրումն ունենալով «Բեսա» ակումբի երկու հաղթանակներում Ալբանիայի գավաթի խաղարկություններում։ 2008 թվականն ու հաջորդ տարվա առաջին կեսը Արապին վարձավճարային հիմունքներով անցկացրել է դանիական Առաջին դիվիզիոնի «Սիլկեբորգ» ակումբում։ 2009/2010 մրցաշրջանի առաջին կեսը նա նույնպես վարձավճարային հիմունքներով խաղացել է ալբանական Սուպերլիգայի «Շկումբինի» ակումբում։

2011 թվականի սկզբին Ռենատո Արապին դարձել է «Սկենդերբեու» ակումբի խաղացող, որի կազմում 6 անգամ անընդմեջ հաղթել է Ալբանիայի առաջնությունում և երկու անգամ նվաճել երկրի սուպերգավաթը։ 2016 թվականի հունիսի 17-ին Արապին մեկամյա պայմանագիր է կնքել «Պարտիզանի» ակումբի հետ։

## Կարիերան հավաքականում
Ռենատո Արապին կատարել է իր նորամուտը Ալբանիայի հավաքականում՝ 2011 թվականի հուլիսի 20-ին տեղի ունեցած Արգենտինայի հավաքականի դեմ ընկերական խաղի 81-րդ րոպեին փոխարինելով պաշտպան Էնդրիտ Վրապիին։

## Ելույթների վիճակագրություն
### Հավաքականում

**Ընդհանուր՝ 4 խաղ / 0 գոլ**

## Ձեռքբերումներ
 «**Բեսա**»
* Ալբանիայի գավաթի դափնեկիր (**2**) – 2006/07, 2009/10

 «**Սկենդերբեու**»
* Ալբանիայի չեմպիոն (**6**) – 2010/11, 2011/12, 2012/13, 2013/14, 2014/15, 2015/16
* Ալբանիայի սուպերգավաթի դափնեկիր (**2**) – 2013, 2014

## Ծանոթագրություններ

## Արտաքին հղումներ
* 
* 
* 

Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Սիլկեբորգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ